Artis Ozoliņš

Artis Ozoliņš, dzimis Siguldā 1991. gada 13. martā, ir pasākumu vadītājs, diskusiju moderators Latvijas Radio 1 un Latvijas Radio 6 — “Radio Naba” raidījuma #DigitālāsBrokastis veidotājs un sabiedrisko attiecību (PR) speciālists.

Izglītība 
2010. gadā absolvējis Rīgas Centra humanitāro vidusskolu. 2015. gadā absolvējis Latvijas Universitātes Datorikas fakultātes Datorzinātņu bakalaura studiju programmā. Ieguvis Kristapa Morberga stipendiju. Tālāk profesionālās sabiedrisko attiecību un komunikācijas speciālista prasmes pilnveidojis Rīgas Stradiņa universitātē maģistra programmā "Stratēģiskā un sabiedrisko attiecību vadība", kuru absolvēja 2021. gadā.

Darbs medijos 
Kopš 2016. gada Ozoliņš veido iknedēļas tehnoloģiju raidījumu #DigitālāsBrokastis #DigitālāsBrokastis sākotnēji bija rubrika Radio NABA piektdienas rīta raidījumā “Nabarīts” kopā ar “Kozmenu” (Mārtiņš Kozlovskis) un “Putnu” (Gatis Cīrulis). Vēlāk Ozoliņš turpināja “Nabarīta” vadīšanu kopā ar “Ričiju” (Rihards Blese), un #DigitālāsBrokastis kļuva par patstāvīgu raidījumu un podkāstu Radio NABA ēterā un Delfi.lv podkāstu platformā Kopš 2020. gada #DigitālāsBrokastis katru piekdienu skan arī Latvijas Radio 1 kanāla programmā kļūstot par multimediālu tehnoloģiju šovu.

Raidījumā #DigitālāsBrokastis un arī ārpus tā Ozoliņš un Blese veido viedierīču apskatus, kā arī intervijas un diskusijas ar tehnoloģiju jomas ekspertiem, piemēram, sarunu festivālā "Lampa" 2019., 2020., 2021. un 2022. gadā.

Balstoties uz iknedēļas raidījumu tehnoloģiju ziņu topu Artis Ozoliņš regulāri veido publikācijas Latvijas Sabiedrisko mediju protālam un citiem plašsaziņas līdzekļiem.

Artis Ozoliņš bijis arī aizkadra balss audiovizuālam saturam, tai skaitā, audio paziņojumu balss visām Latvijas valsts pārvaldes Tīmekļvietņu vienotās platformas lapām, piemēram, Ministru kabinetam. Ozoliņš darbojas arī profesionāls podkāstu moderators, piemēram, Izglītības un zinātnes ministrijas raidierakstu ciklam "Zinātjauda" par starptautiskajiem izglītības pētījumiem.

Sabiedrisko attiecību karjera 
Pirmā profesionālā darba vieta Artim Ozoliņam bija 2014. gadā grafiskā dizaina aģentūrā "DUE", kur viņš strādāja par projektu vadītāju.

Ozoliņš savu profesionālo karjeru komunikācijas jomā turpināja vienā no Latvijas lielākajām komunikācijas un PR aģentūrām Golin, kur no 2015. gada līdz 2017. gadam viņš kā projektu vadītājs nodrošināja korporatīvās komunikācijas, digitālās komunikācijas, sabiedrisko attiecību pasākumu, krīzes komunikācijas un stratēģiju izstrādes pakalpojumus tādiem uzņēmumiem kā Latvijas kuģniecība, “Ventspils nafta” termināls, Scania Latvia, Latvijas Būvuzņēmēju partnerībai u.c.

No 2017. gada līdz 2020. gadam Ozoliņš ieņēma Valsts kancelejas Komunikācijas departamenta direktora vietnieka amatu, kur veica komunikācijas plānošanu un koordinēšanu, kā arī organizēja stratēģiskās komunikācijas attīstību sadarbībā ar Latvijas ministrijām. Artis Ozoliņš bija arī Valsts un pašvaldību iestāžu tīmekļvietņu vienotās platformas ieviešanas projekta vadītājs.

Kopš 2020. gada strādā kā ārštata sabiedrisko attiecību konsultants un satura veidotājs. Strādājis ar tādi uzņēmumiem kā veikalu tīkls “top!”, tekstilizstrādājumu un higiēnas aprīkojuma servisa uzņēmums “Elis”, Rail Baltica dzelzceļa stacijas un saistītās infrastruktūras projekts pie lidostas "Rīga" u.c.

Pasākumu vadīšana un diskusiju moderēšana 
Kopš 2016. gada Ozoliņš regulāri bijis pasākumu vadītājs un diskusiju moderators. Vada pasākumus gan tiešsaistē, gan klātienē latviešu un angļu valodās. Klientu lokā atrodami publiskā un privātā sektora pārstāvji, piemēram Latvijas Universitāte, Rīgas Tehniskā universitāte, Latvijas Investīciju un attīstības aģentūra, Vides aizsardzības un reģionālās attīstības ministrija, portāls DELFI, Latvijas Būvuzņēmēju partnerība, Valsts kanceleja un citi.

Pasākumu vadīšanas formātu dažādību izceļ 2022. gada vadītais pasākums, kura laikā ziemā tika atklāts “Rail Baltica Bererix” būvlaukums Rīgas Starptautiskajā Autoostā, pretstatam — pavisam citos apstākļos 2019. gadā Ozoliņš vadīja augsta līmeņa diskusiju par Baltijas mediju vides izaicinājumiem “Digital Freedom Festival” ietvaros.

Sabiedriskās aktivitātes 
Artis Ozoliņš aktīvi iesaistījies dažādās sabiedriskajās organizācijās gan kā brīvprātīgais aktīvists, gan kā vēlēts biedrs un organizāciju vadītājs.

Paralēli studijām Latvijas Universitātes Datorikas fakultātē iesaistījās fakultātes sabiedriskās dzīves veidošanā — 2010. gadā kļuva par Datorikas fakultātes pašpārvaldes biedru un 2011. gadā par Datorikas fakultātes avīzes “DEFĪZE” galveno redaktoru.

2011. gadā ievēlēts par Latvijas Universitātes Datorikas fakultātes studējošo pašpārvaldes vadītāju. 2012. gadā ievēlēts Latvijas Universitātes senātā, kā arī ievēlēts par Latvijas Universitātes Studentu padomes priekšsēdētāju, kur pildīja Latvijas Universitātes struktūrvienības direktora pienākumus.

2014. gada maijā Artis Ozoliņš tika ievēlēts Latvijas Studentu apvienības valdē, kur studējošo intereses pārstāvēja nacionālā līmenī, veica koorporatīvo komunikāciju ar Latvijas augstākās izglītības iestāžu pašpārvaldēm aktīvas kopienas veidošanai un atbalstīja pašpārvalžu stratēģisko attīstību.

Darbojas Latvijas Universitātes Absolventu kluba aktivitāšu organizēšanā.

Atsauces 

Latvijas Universitātes absolventi
Latvijas žurnālisti
Latviešu valodā rakstošie
Latvijas Radio darbinieki
Latvijas Radio ētera personības
1991. gadā dzimušie
Siguldā dzimušie